
****

Helen Manguse Teie 21.11.2023 nr 6-2/23/21509-2Keskkonnaamet Meie 30.01.2024 nr 8-1/22-147/1526-2 Roheline 64, 80010 Pärnu

**Arvamus Riisipere silla ehitusprojekti kohta**

Vastame projekteerija eest viivitusega, kuna polnud teadlikud kirjale vastamata jätmisest.

Projekteerija Selektor Projekt esitas Keskkonnaametile kooskõlastamiseks Riisipere silla põhiprojekti. Toodi välja, et projekti koostamisel on arvestatud varasemalt esitatud tingimuste ja märkustega. Lisatud oli ka keskkonnamõju hindamise eelhinnang.

Olete esitatud materjalidega tutvunud ning märgite põhiprojekti ja eelhinnangu osas järgnevat:

1. Eelhinnangu peatükis 3 on kirjeldatud, et olemasoleva silla sammaste lammutuseks ja uute ehitamiseks tuleb Munalaskme oja osaliselt sulgeda/tammistada, et töid teostada kuivas kaevikus. Kas ajutise tammi rajamiseks kasutatav materjal on lisatud vette uputatava tahke aine koguse hulka, mis on projekti järgi 96 m3? Keskkonnaamet selgitab, et vastavalt veeseaduse § 196 lg 2 p-le 4 on veekeskkonnariskiga tegevuse registreeringu taotlemisel olulised mahud – kui palju uputatakse tahkeid aineid veekogusse ja kui palju süvendatakse veekogu. Sealhulgas on vajalik arvestada ka ajutiselt veekogusse veepiirist allapoole uputatavate tahkete ainete koguseid.

**Projekteerija hinnangul ei näe projektlahendus ette osalist Munalaskme oja sulgemist ega tammi ehitamist.**

1. Põhiprojektis on tööde eesmärgiks märgitud Harju maakonnas Saue vallas Virukülas (katastritunnus 51802:002:0068) olemasoleva Riisipere silla rekonstrueerimine. Eelhinnangus peatükis 2 on aga toodud: „Kavandatavad tööd kuuluvad KeHJS § 6 lõike 2 p 10 (infrastruktuuri ehitamine või kasutamine) ja VV määruse nr 224 § 13 p 8 nimetatud tegevuste hulka (kavandatava tegevusega toimub uue teelõigu rajamine uue silla ehitamisega).“ Keskkonnaameti hinnangul ei ole tegemist uue teelõigu ja uue silla rajamisega. Palume täpsustada.

**Antud viite kasutamine eelhinnangus oli eelhinnangu koostanud spetsialisti otsus ja pädevus tulenevalt eelhinnangu koostamise vajaliku seadusliku aluse olemasolust. Tegemist ei ole uue teelõigu ega uue silla rajamisega.**

1. Eelhinnangu peatükis 4.3. on toodud: „Maaparandussüsteemide registri andmetel kuulub Munalaskme oja (maaparandussüsteemi/ehitise kood 2105500020000/001) riigi poolt korras hoitavate ühiseesvoolude loetellu. Lisaks jääb kavandatavate tegevuste mõjualasse Mõraoja (maaparandussüsteemi/ehitise kood 4109960020000/001) maaparandusehitis.“ Keskkonnaamet selgitab, et Munalaskme oja maaparandussüsteemi koodiga 4109960020000/001 kuulub riigi poolt korrashoitavate ühiseesvoolude hulka. Keskkonnaameti hinnangul ei asu kavandatavate tööde piirkonnas Mõraoja. Palume täpsustada.

**Projekteerija kustutab KMH eelhinnangust eksliku viite Mõraojale.**

Lugupidamisega

(allkirjastatud digitaalselt)

Kalmer Helgand

Sillainsener

Teehoiuteenistuse põhja osakonna Ehituse üksus